Lav et referat af nedenstående tekst:

Tekst:
- Er den kommet op af vandet? Har jeg fanget græs igen? Sådan lød nogle af spørgsmålene på dagens fisketur, hvor en gruppe blinde og andre med synshandicap var taget til en Put N' Take-sø i  Vesthimmerland. Det var det første fysiske arrangement, Dansk Blindesamfunds lokalforening i Thy-Mors, Aalborg og Vendsyssel har afholdt siden corona-pandemiens start. Og det har været tiltrængt at mødes. - De har været specielt udfordrede, kan vi godt mærke. Det er svært nok at komme ud, når du er blind og svagsynet i forvejen, og du er meget tit afhængig af andre menneskers hjælp. - Når der så er en coroonatid, og du har svært ved at holde afstand, så holder man sig hjemme og bliver meget isoleret. Så derfor har det været en stor udfordring for vores medlemmer, fortæller Gitte Micheelsen, aktivitetskoordinator i Dansk Blindesamfund. Forstår hinanden Én af de førstegangsfiskende var Zakaria Alhoran fra Aalborg, der havde sin familie med. - Det er rigtig dejligt, når vi mødes med andre blinde for vi kender hinanden, og vi forstår hinanden rigtig godt. - Det er svært. Vi har ikke prøvet det før, det er første gang vi prøver at fiske. Men børnene synes det er så sjovt, siger Zakaria Alhoran. For Jens Wittchen fra Mors betyder det meget, at de nu mødes igen i foreningen. - Man forstår hinanden og de udfordringer, man er ude for. Og det er lidt nemmere at hjælpe andre, der kender til udfordringerne. Om der var bid på krogen er uvist, men arrangør Gitte Micheelsen mener, at dagen i sig selv er en gevinst. - Vi bestemmer jo selv, om vi vil sidde og fiske med vores egen familie, eller om vi vil gå rundt og hilse på hinanden, og jeg er sikker på, at inden dagen er omme, der er vi alle en stor familie, siger hun.

Referat:
Lørdag havde de nordjyske afdelinger af Dansk Blindesamfund inviteret blinde og andre med synshandicap og deres familier og ledsagere med på fisketur i Vesthimmerland.